CELEX: C2004/273/35
Language: da
Date: 2004-11-06 00:00:00
Title: Sag C-392/04: Anmodning om præjudiciel afgørelse forelagt ved kendelse afsagt den 7. juli 2004 af Bundesverwaltungsgericht i sagen i-21-germany GmbH mod Forbundsrepublikken Tyskland

6.11.2004   
            
            
               DA
            
            
               Den Europæiske Unions Tidende
            
            
               C 273/20
            
         Anmodning om præjudiciel afgørelse forelagt ved kendelse afsagt den 7. juli 2004 af Bundesverwaltungsgericht i sagen i-21-germany GmbH mod Forbundsrepublikken Tyskland
   (Sag C-392/04)
   (2004/C 273/35)
   Ved kendelse afsagt den 7. juli 2004, indgået til Domstolens Justitskontor den 16. september 2004, har Bundesverwaltungsgericht i sagen i-21-germany GmbH mod Forbundsrepublikken Tyskland forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Skal artikel 11, stk. 1, i Europa-Parlamentets og Rådets direktiv 97/13/EF (1)af 10. april 1997 om ensartede principper for generelle tilladelser og individuelle tilladelser for teletjenester (herefter »licensdirektivet«) fortolkes således, at bestemmelsen er til hinder for opkrævning af et licensgebyr, der beregnes således, at det omfatter forudbetaling af den nationale tilsynsmyndigheds generelle administrationsomkostninger for en 30-årig periode?
               Såfremt spørgsmål 1 besvares bekræftende:
            
         
               2.
            
            
               Skal artikel 10 EF og licensdirektivets artikel 11 fortolkes således, at disse bestemmelser kræver, at en gebyrafgørelse — som ikke er blevet anfægtet, uanset at national ret giver mulighed herfor — hvorved der fastsættes gebyrer som beskrevet i spørgsmål 1 annulleres, såfremt dette er en mulighed, men ikke et krav i henhold til national ret?
            
         
      (1)  EFT L 117, s. 15.